Lūgums sniegt prejudiciālu nolēmumu, ko 2024. gada 17. oktobrī iesniedza Consiglio di Stato (Itālija) – Nidec Asi SpA, Ceisis SpA Sistemi Impiantistici Integrati/Ministero per gli Affari europei, le Politiche di coesione e il Piano nazionale di ripresa e resilienza u.c.
(Lieta C-686/24, Nidec Asi e Ceisis)
Tiesvedības valoda – itāļu
Iesniedzējtiesa
Consiglio di Stato
Pamatlietas puses
Prasītājas: Nidec Asi SpA, Ceisis SpA Sistemi Impiantistici Integrati
Atbildētājas: Ministero per gli Affari europei, le Politiche di coesione e il Piano nazionale di ripresa e resilienza; Autorità di sistema portuale del Mare di Sardegna; Ministero delle Infrastrutture e dei Trasporti
Prejudiciālais jautājums
Vai Direktīvas 2014/25/ES 1 39. pants – no kura, tāpat kā no Direktīvas 2014/23/ES 2 28. panta un Direktīvas 2014/24/ES 3 21. panta, izriet, ka pretruna starp tiesībām uz tiesību aizsardzību tiesā un tiesībām uz komercnoslēpumu aizsardzību jārisina ar līdzsvarošanu, kas nepiešķir obligātu prioritāti tiesībām uz tiesību aizsardzību tiesā – nepieļauj tādu valsts tiesisko regulējumu, kāds ir ietverts Likumdošanas dekrēta 50/2016 53. panta 6. punktā, kurā ir noteikts izsniegt tehniskos noslēpumus vai komercnoslēpumus saturošus dokumentus tādas piekļuves gadījumā, kuras mērķis ir tiesību aizsardzība tiesā, neparedzot līdzsvarošanas kārtību, kas ņemtu vērā tehnisko noslēpumu vai komercnoslēpumu aizsardzības nepieciešamību?
____________
1     Eiropas Parlamenta un Padomes Direktīva 2014/25/ES (2014. gada 26. februāris) par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK (OV 2014, L 94, 243. lpp.).
1     Eiropas Parlamenta un Padomes Direktīva 2014/23/ES (2014. gada 26. februāris) par koncesijas līgumu slēgšanas tiesību piešķiršanu (OV 2014, L 94, 1. lpp.).
1     Eiropas Parlamenta un Padomes Direktīva 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (OV 2014, L 94, 65. lpp.).